**РЕШЕНИЕ**

**Комисията по въпросите на децата, младежта и спорта** на заседание, проведено на 18 юли 2017 г., на тема „Родителите – конфликтите – агресията и закрилата на децата“

**РЕШИ:**

1. Приема в срок до 30 август 2017 г. писмени предложения за иницииране на законови промени, свързани с:

* уредба на родителската отговорност след раздялата на родителите;
* залагане на санкции за родители, които системно нарушават предписания на органите за закрила на детето и съдебни решения
* активната роля на социалните служби в консултиране на страните на ранен етап от конфликта, както и регламентиране процесуалното качество на социалния работник в съдебния процес и на становището и доклада на социалния работник;
* мерки, включващи междуинституционално сътрудничество в подкрепа на системата за закрила на децата ;
* регламентиране на медиацията като вид социална услуга.

2. Междуведомствената работна група към Министерството на правосъдието да възобнови дейността си по промените в Семейния кодекс.

3. Създава в срок до 20 септември 2017 г. работна група от народни представители на паритетен принцип и представители на заинтересованите институции.

3. Работната група по т. 2 анализира събраната информация и изготвя становище с предложения за последващи необходими промени в нормативните актове в срок до 30 октомври 2017 г.

**Решението е прието с пълно мнозинство на 18.07.2017 г.:**

**„За“ – 19, „против и въздържали се „– няма.**